ddrg/super_eurlex huggingface dataset:
ΓΡΑΠΤΗ ΕΡΩΤΗΣΗ E-1157/98

υποβολή: Roberta Angelilli (NI) προς την Επιτροπή

(24 Απριλίου 1998)

Θέμα: Διαφορά "postal market"

Στα τέλη Φεβρουαρίου 1998, δημοσιεύτηκε στον ιταλικό τύπο η είδηση του πιθανού κλεισίματος πέντε τηλεφωνικών κέντρων στο Μπάρι, το Κάλιαρι, τη Νεάπολη, την Κατάνια και τη Ρώμη της γερμανικής εταιρείας "Otto Versand", ιδιοκτήτριας της Postal Market, ως αποτέλεσμα ενός σχεδίου ανασυγκρότησης που προβλέπει τη συγκέντρωση των παρεχομένων υπηρεσιών της. Τούτο είναι δυνατόν να οδηγήσει στην χωρίς διάκριση απόλυση 100 και πλέον γυναικών υπαλλήλων, πράγμα που θα πλήξει σκληρά περιοχές της Νότιας Ιταλίας, στις οποίες η κρίση στον τομέα της απασχόλησης είναι πολύ πιό τραγική κυρίως για τις γυναίκες.

Κατόπιν τούτου είναι σε θέση η Επιτροπή να με πληροφορήσει:

1. εάν πιστεύει ότι είναι σκόπιμο, επιδεικνύοντας τον δέοντα σεβασμό στον ελεύθερο ανταγωνισμό, να ζητήσει την παρέμβαση της Ιταλικής Κυβέρνησης προκειμένου να λάβει όλα τα αναγκαία μέτρα για να επιτύχει μια ανασυγκρότηση που να λαμβάνει υπόψη την προστασία της απασχόλησης σε περιοχές σοβαρής οικονομικής ύφεσης;

2. ποιές διευκολύνσεις προβλέπει η Ευρωπαϊκή Ένωση, στις οποίες θα ήταν δυνατόν να προσφύγει κανείς εν προκειμένω, για να διαφυλάξει την εργασία των 100 γυναικών υπαλλήλων της εταιρείας που απειλούνται με απόλυση;

Απάντηση του κ. Flynn εξ ονόματος της Επιτροπής

(6 Ιουλίου 1998)

Όσον αφορά τις ομαδικές απολύσεις που ενδέχεται να προκύψουν ύστερα από αναδιοργάνωση της επιχείρησης POSTAL MARKET, θα πρέπει να υπενθυμιστεί ότι το άρθρο 2, παράγραφος 1, της οδηγίας 75/129/ΕΟΚ του Συμβουλίου της 17ης Φεβρουαρίου 1975 περί προσεγγίσεως των νομοθεσιών των κρατών μελών που αφορούν τις ομαδικές απολύσεις(1), που τροποποιήθηκε από την οδηγία 92/56/ΕΟΚ του Συμβουλίου της 24ης Ιουνίου 1992(2), ορίζει ότι ο εργοδότης, όταν αντιμετωπίζει το ενδεχόμενο να προβεί σε μαζικές απολύσεις, υποχρεούται να προβεί σε εύθετο χρόνο σε διαβουλεύσεις με τους εκπροσώπους των εργαζομένων με στόχο να καταλήξουν σε συμφωνία.

Οι εν λόγω διαβουλεύσεις, σύμφωνα με την παράγραφο 2 του προαναφερθέντος άρθρου, πρέπει να αναφέρονται τουλάχιστον στις πιθανότητες αποφυγής ή μείωσης των ομαδικών απολύσεων καθώς και στις πιθανότητες να μετριαστούν οι επακόλουθες συνέπειες μέσω των συνοδευτικών κοινωνικών μέτρων, που έχουν σκοπό να επικουρήσουν την ανακατηγοριοποίηση ή τον επαναπροσανατολισμό των εργαζομένων που απολύονται.

(1) ΕΕ L 48 της 22.2.1975.

(2) ΕΕ L 245 της 26.8.1992.
ΓΡΑΠΤΗ ΕΡΩΤΗΣΗ αρ θ. 1636/98 του Amedeo AMADEO προς την Επ τροπή. Κινητές και ασύρματες επικοινωνίες



Επίσημη Εφημερίδα αριθ. C 050 της 22/02/1999 σ. 0059



ΓΡΑΠΤΗ ΕΡΩΤΗΣΗ E-1636/98 υποβολή: Amedeo Amadeo (NI) προς την Επιτροπή (29 Μαΐου 1998) Θέμα: Κινητές και ασύρματες επικοινωνίες Σε σχέση με την "α) Ανακοίνωση της Επιτροπής προς το Συμβούλιο, το Ευρωπαϊκό Κοινοβούλιο, την Οικονομική και Κοινωνική Επιτροπή και την Επιτροπή Περιφερειών για την περαιτέρω ανάπτυξη των κινητών και ασυρμάτων επικοινωνιών στην Ευρώπη - προκλήσεις και επιλογές για την Ευρωπαϊκή Ένωση" (έγγρ. COM(97)217 τελ.) και β) "Ανακοίνωση της Επιτροπής προς το Συμβούλιο, το Ευρωπαϊκό Κοινοβούλιο, την Οικονομική και Κοινωνική Επιτροπή και την Επιτροπή των Περιφερειών: στρατηγική για κατευθύνσεις της πολιτικής όσον αφορά την περαιτέρω ανάπτυξη των κινητών και ασυρμάτων επικοινωνιών (UMTS) - τα αποτελέσματα της δημόσιας ακρόασης και τις προτάσεις για τη δημιουργία ευνοϊκού κλίματος" (έγγρ. COM(97)217 τελ. και έγγρ. COM(97)513 τελ.). Σε σχέση με το ρυθμιστικό πλαίσιο: ζητείται να λάβουν όλα τα κράτη μέλη όλα τα αναγκαία μέτρα προκειμένου να ενεργοποιήσουν και να εφαρμόσουν το κοινοτικό ρυθμιστικό πλαίσιο και τις αποφάσεις της Ευρωπαϊκής Επιτροπής ραδιοτηλεπικοινωνιών που αφορούν τις συχνότητες. Θα έπρεπε επίσης να εξετασθεί εις βάθος το ζήτημα της κατανομής της κάλυψης μεταξύ UMTS και υπαρχόντων συστημάτων δεύτερης γενιάς (π.χ. GSM, DCS-1800, PCS-1900).
ΓΡΑΠΤΗ ΕΡΩΤΗΣΗ E-1830/98

υποβολή: Bill Miller (PSE) προς την Επιτροπή

(12 Ιουνίου 1998)

Θέμα: Κανόνες ανταγωνισμού για έργα που χρηματοδοτούνται από κονδύλια των προγραμμάτων PHARE και TACIS

Στο Άρθρο 12 των Γενικών Κανόνων που αφορούν τους διαγωνισμούς δι' υποβολής προσφορών και την ανάθεση συμβάσεων για την παροχή υπηρεσιών οι οποίες χρηματοδοτούνται από κονδύλια των προγραμμάτων PHARE και TACIS αναφέρεται ότι οι διαγωνισμοί δι' υποβολής προσφορών πρέπει να διεξάγονται μέσα σε κλίμα υγιούς και θεμιτού ανταγωνισμού.

Στο άρθρο αυτό διευκρινίζεται ότι οι οργανώσεις που συμμετείχαν στον προσδιορισμό των ανατιθέμενων καθηκόντων και των δραστηριοτήτων που συνεπάγεται η σύμβαση δεν μπορούν να λάβουν μέρος στο διαγωνισμό.

Θα μπορούσε μήπως η Επιτροπή να επιβεβαιώσει ότι η εφαρμογή του άρθρου 12 περιορίζεται, όπως έχει δηλωθεί, στη συμμετοχή για τον προσδιορισμό των αρμοδιοτήτων για την ανάθεση των δραστηριοτήτων; Επιτρέπεται άραγε μία ευρύτερη ερμηνεία του άρθρου; Σε καταφατική περίπτωση, ποιά είναι η ευρύτερη ερμηνεία, ποιές είναι οι αρχές που εγκρίνουν την εφαρμογή της και με ποιό τρόπο γνωστοποιείται στους συμμετέχοντες η ευρύτερη αυτή ερμηνεία; Εάν είθισται η χρήση ευρύτερης ερμηνείας, εξετάζεται μήπως το ενδεχόμενο να συνταχθεί εκ νέου το άρθρο; Δεν θεωρείται ότι παραβιάζεται το άρθρο 12 όταν κάποιος από τους υποβάλλοντες προσφορά δηλώσει στο στάδιο της προεπιλογής ότι είχε προγενέστερη συμμετοχή στο έργο (αλλά όχι στο συγκεκριμένο σημείο που αφορά τον προσδιορισμό των αρμοδιοτήτων) και κληθεί εν συνεχεία να λάβει μέρος στον διαγωνισμό;

Απάντηση του κ. van den Broek εξ ονόματος της Επιτροπής

(1 η Ιουλίου 1998)

Το Άρθρο 12 των "Γενικών Κανόνων που αφορούν τους διαγωνισμούς δι''υποβολής προσφορών και την ανάθεση συμβάσεων για την παροχή υπηρεσιών οι οποίες χρηματοδοτούνται από κονδύλια των προγραμμάτων PHARE και TACIS" το είχε εισάγει η Επιτροπή με σκοπό να βελτιώσει τη διαφάνεια και την ποιότητα των αξιολογήσεων των προσφορών. Κατά συνέπεια, το άρθρο αυτό στοχεύει στην επίτευξη υγιούς ανταγωνισμού μεταξύ των υποψηφίων εισάγοντας την αποκλειστικότητα μεταξύ αφενός της συμμετοχής στην προετοιμασία του σχεδίου και αφετέρου της συμμετοχής στην εκτέλεσή του.

Ως συμμετοχή στην προετοιμασία ορίζεται στο αντίστοιχο άρθρο όχι μόνο η συνεργασία στην προετοιμασία των όρων αναφοράς αλλά σύμφωνα με το Παράρτημα ΙΙΙ σημείο 5 του Κανονισμού του Συμβουλίου (Ευρατόμ ΕΚ) αριθ. 1279/96 (Tacis)(1)εκτείνεται σε οποιονδήποτε "ο οποίος έχει με κάποιον τρόπο συμβάλει στον ορισμό των έργων που πρέπει να εκτελεσθούν σύμφωνα με τη σύμβαση". Ο ευρύτερος αυτός ορισμός συνεπάγεται ότι η αναθέτουσα ή η συμβαλλόμενη αρχή πρέπει να αποφασίσει για κάθε περίπτωση ξεχωριστά, έχοντας πλήρη γνώση όλων των στοιχείων του συγκεκριμένου φακέλου, αν οι ρυθμίσεις θεμιτού ανταγωνισμού έχουν τηρηθεί ή όχι.

(1) ΕΕ L 165 της 4.7.1996.
ΓΡΑΠΤΗ ΕΡΩΤΗΣΗ P-2136/98

υποβολή: Mireille Elmalan (GUE/NGL) προς την Επιτροπή

(3 Ιουλίου 1998)

Θέμα: Δημιουργία ενός ευρωπαïκού σήματος με θέμα "παραλίες για μειονεκτούντα άτομα"

Η Επιτροπή είχε αναγνωρίσει το 1995 το ενδιαφέρον μιας εμπειρίας για τη διευκόλυνση της πρόσβασης των μειονεκτούντων ατόμων στην παραλία, που πραγματοποιήθηκε στη Hendaye στο πλαίσιο του προγράμματος Hélios II.

Άλλες κοινότητες και ενώσεις δημιούργησαν στο μεταξύ τέτοιες παραλίες. Προκειμένου να συμβάλει στη βελτίωση της πρόσβασης στις παραλίες, με ενημερωτικές εκστρατείες και τη δημιουργία των αναγκαίων υποδομών, είναι η Επιτροπή διατεθειμένη να προτείνει τη δημιουργία ενός ευρωπαϊκού σήματος "παραλίες για μειονεκτούντα άτομα" που θα συμπλήρωνε τη γαλάζια σημαία δια της οποίας πιστοποιείται η καθαρότητα των υδάτων για τους λουομένους;

Απάντηση του κ. Flynn εξ ονόματος της Επιτροπής

(30 Ιουλίου 1998)

Στα πλαίσια της προώθησης της ισότητας των ευκαιριών για τα άτομα με ειδικές ανάγκες, η Επιτροπή αποδίδει πολύ μεγάλη σημασία στην εξάλειψη κάθε εμποδίου που παρακωλύει την πρόσβασή τους στους δημόσιους χώρους και ιδίως στους χώρους αναψυχής.

ΥπΆαυτό το πρίσμα, η Επιτροπή είχε υποστηρίξει, το 1995, στο πλαίσιο του διαγωνισμού που οργανώνεται ετησίως από το πρόγραμμα Helios II υπέρ της ένταξης των ατόμων με ειδικές ανάγκες, μια εμπειρία που είχε σκοπό τη διευκόλυνση της πρόσβασης των ατόμων με ειδικές ανάγκες στην παραλία. Για το λόγο αυτό, η Επιτροπή ενθαρρύνει και χαιρετίζει τον πολλαπλασιασμό παρόμοιων πρωτοβουλιών που ανέλαβαν και άλλοι δήμοι σε συνεργασία με τις ενώσεις των ατόμων με ειδικές ανάγκες.

Στα πλαίσια της μελλοντικής της στρατηγικής στον τομέα της προώθησης της ένταξης των ατόμων με ειδικές ανάγκες, η Επιτροπή προτίθεται να εγκύψει ενεργά στο ζήτημα της εξάλειψης των εμποδίων που αντιμετωπίζουν τα άτομα με ειδικές ανάγκες στην καθημερινή τους ζωή.
ΓΡΑΠΤΗ ΕΡΩΤΗΣΗ E-2518/98

υποβολή: Maartje van Putten (PSE) προς την Επιτροπή

(30 Ιουλίου 1998)

Θέμα: Πιθανή παράβαση των ανθρωπίνων δικαιωμάτων στην Ουγκάντα

Μπορεί η Επιτροπή να απαντήσει στα ακόλουθα ερωτήματα:

1. Έχει ενημερωθεί η Επιτροπή για τα γεγονότα στην Kichwamba, Ουγκάντα, όπου, σύμφωνα με πληροφορίες του καθεστώτος του Ουγκάντα στις 8 Ιουνίου 1998 περίπου 50 σπουδαστές πυρπολήθηκαν από επαναστάτες στο χώρο του πανεπιστημίου;

2. Έχει η Επιτροπή πληροφορίες για το αν αληθεύουν οι ειδήσεις αυτές, δεδομένου ότι άλλες πηγές αναφέρουν ότι σύμφωνα με επιτόπου μαρτυρίες δεν ήταν οι επαναστάτες που δολοφόνησαν τους σπουδαστές αλλά τα κυβερνητικά στρατεύματα, και μάλιστα η επιθετικότητα φαίνεται να είχε ως ιδιαίτερο στόχο την εθνοτική ομάδα των μπαγκάντα; Εάν αληθεύουν οι πληροφορίες, σε ποιές ενέργειες προτίθεται να προβεί η Επιτροπή με αφορμή αυτές τις πληροφορίες; Εάν δεν αληθεύουν, σχεδιάζει η Επιτροπή να διερευνήσει λεπτομερέστερα τα γεγονότα;

Απάντηση του κ. Pinheiro εξ ονόματος της Επιτροπής

(15 Σεπτεμβρίου 1998)

1. Η Επιτροπή είναι ενήμερη των γεγονότων στην περιοχή του Kabarole, όπου περίπου 80 άτομα, των οποίων τα περισσότερα ήταν φοιτητές, φονεύθηκαν όταν ένα κτίριο του εθνικού τεχνικού ινστιτούτου της Kichwamba κατακάηκε από επαναστάτες. Επιπλέον, κάπου 100 φοιτητές απήχθησαν. Θα πρέπει να σημειωθεί ότι οι φοιτητές που έπεσαν θύματα αυτής της επίθεσης προέρχονταν από διάφορες περιοχές στην Ουγκάντα και όχι μόνο από εθνικές ομάδες της Baganda.

2. Από πληροφορίες που έφτασαν στην Επιτροπή, συμπεριλαμβανομένων διαφόρων συζητήσεων μεταξύ των αρχηγών των αποστολών της Ένωσης στην Kampala, δεν προέκυψε η καμία απόδειξη που θα μπορούσε να παρέχει ενδείξεις της ενεργής ανάμειξης των ενόπλων δυνάμεων της Ουγκάντα στο περιστατικό. Η απόδειξη δείχνει σαφώς ότι ομάδες επαναστατών ευθύνονται για τις δολοφονίες και τις απαγωγές.

Όμως, είναι αληθές ότι η τοπική διοίκηση των ενόπλων δυνάμεων της Ουγκάντα δεν έλαβε τα αναγκαία μέτρα για να προστατεύσει τα θύματα από την επίθεση των επαναστατών. Οι αξιωματικοί της τοπικής στρατιωτικής διοίκησης τιμωρήθηκαν πάραυτα από τον αρχηγό του επιτελείου. Ο επικεφαλής αξιωματικός αντιμετωπίζει το στρατοδικείο.

Υπό τις συνθήκες αυτές και με βάση τις διαθέσιμες πληροφορίες, η Επιτροπή δεν βλέπει την ανάγκη να κάνει περαιτέρω ανακρίσεις για το περιστατικό και δεν προτίθεται να εκτελέσει τέτοιες έρευνες.

Όμως, η Επιτροπή θα συνεχίσει να παρακολουθεί τα γεγονότα στην περιοχή και θα συνεχίσει επίσης το διαρκή διάλογο με την κυβέρνηση της Ουγκάντα για τη βελτίωση της κατάστασης της ασφάλειας στη χώρα.
ΓΡΑΠΤΗ ΕΡΩΤΗΣΗ E-1390/98

υποβολή: Richard Howitt (PSE) προς την Επιτροπή

(7 Μαΐου 1998)

Θέμα: Άτομα με ειδικές ανάγκες και το σχέδιο νομοθετικών διατάξεων για το Διαρθρωτικό Ταμείο

Χαιρετίζοντας το γεγονός ότι οι νομοθετικές διατάξεις που έχουν προταθεί από την Επιτροπή για το Διαρθρωτικό Ταμείο απαιτούν συγκεκριμένα ίσες ευκαιρίες για τις γυναίκες, γιατί η Επιτροπή δεν περιλαμβάνει παρόμοια απαίτηση για ίσες ευκαιρίες όσον αφορά τα άτομα με ειδικές ανάγκες;

Συμφωνεί η Επιτροπή ότι εάν η Ευρωπαϊκή Ένωση έχει σοβαρές προθέσεις για την αρχή των ίσων ευκαιριών στα προγράμματά της όσον αφορά τα άτομα με ειδικές ανάγκες, είναι σημαντικό να εκφράσει αυτή την απαίτηση στα κράτη μέλη όσο το δυνατόν περισσότερο κατηγορηματικά;

Απάντηση του κ. Flynn εξ ονόματος της Επιτροπής

(2 Ιουνίου 1998)

Το αξιότιμο μέλος συνδέει δύο στόχους πολιτικής που κατέχουν και οι δύο κεντρική θέση στα πλαίσια του σχεδιασμού και της εφαρμογής των διαρθρωτικών ταμείων, οι οποίοι πρέπει όμως να διαφοροποιηθούν για λόγους που αφορούν τη νομοθεσία και την πολιτική.

Οι υποχρεώσεις που αφορούν την ισότητα ανδρών και γυναικών προκύπτουν από συγκεκριμένες νομικές απαιτήσεις στη συνθήκη ΕΚ, η οποία θα ενισχυθεί περαιτέρω από τη συνθήκη του Άμστερνταμ, ιδίως όσον αφορά τις διατάξεις σχετικά με την ισότητα των ευκαιριών στην αγορά εργασίας και τη μεταχείριση στην εργασία. Περαιτέρω, το νέο άρθρο 13 της συνθήκης του Άμστερνταμ παρέχει στο Συμβούλιο εξουσίες ώστε να αναλαμβάνει την κατάλληλη δράση για την καταπολέμηση των διακρίσεων λόγω ειδικών αναγκών.

Θα υπάρξουν επίσης νέες γενικές διατάξεις όσον αφορά την ανάγκη καταπολέμησης του αποκλεισμού των μειονεκτούντων ομάδων από την αγορά εργασίας, συμπεριλαμβανομένης διάταξης για τα άτομα με ειδικές ανάγκες. Η Επιτροπή, με βάση την έντονη έως τώρα δράση στον τομέα αυτό, αναγνωρίζει ότι στα άτομα με ειδικές ανάγκες αξίζει να δοθεί σαφής και ιδιαίτερη προτεραιότητα στα πλαίσια των ενεργειών που αποβλέπουν στην εφαρμογή δραστηριοτήτων κατά του αποκλεισμού και, στη σύμπραξη με τα κράτη μέλη όσον αφορά την υλοποίηση των διαρθρωτικών ταμείων, θα εκφράσει την προτεραιότητα αυτή με τις οδηγίες της σχετικά με το σχεδιασμό, την εφαρμογή, την παρακολούθηση και την αξιολόγηση των προγραμμάτων.
ΓΡΑΠΤΗ ΕΡΩΤΗΣΗ E-1834/98

υποβολή: Caroline Jackson (PPE) προς την Επιτροπή

(12 Ιουνίου 1998)

Θέμα: Χρησιμοποίηση πειραματοζώων για ερευνητικούς σκοπούς στο Βέλγιο

Μπορεί η Επιτροπή να δώσει απάντηση στις ακόλουθες ερωτήσεις που αφορούν την εφαρμογή των διατάξεων της Οδηγίας 86/609/ΕΟΚ(1) στο Βέλγιο;

1. Φαίνεται ότι η χρησιμοποίηση πειραματοζώων για ερευνητικούς σκοπούς αποτελεί κοινή πρακτική στο Βέλγιο. Στην Οδηγία 86/609/ΕΟΚ (άρθρα 19 (4) 21) διευκρινίζεται ότι μια τέτοιου είδους χρήση θα πρέπει να αποτελεί εξαίρεση μάλλον παρά κανόνα. Πιστεύει η Επιτροπή ότι η εν λόγω οδηγία εφαρμόζεται σωστά στο Βέλγιο;

2. Έχει το Βέλγιο ενημερώσει την Επιτροπή σχετικά με την προέλευση των σκύλων και των γάτων που χρησιμοποιούνται τώρα για ερευνητικούς σκοπούς στο Βέλγιο;

3. Σύμφωνα με τη Βρετανική Ένωση για την Κατάργηση της Ζωοτομίας, τα βελγικά εργαστήρια φυλάσσουν τα ζώα σε άθλιες συνθήκες. Έχει η Βελγική Κυβέρνηση δώσει στην Ευρωπαϊκή Επιτροπή στοιχεία που να αποδεικνύουν ότι οι συνθήκες έχουν βελτιωθεί και ανταποκρίνονται στις απαιτήσεις της οδηγίας;

4. Παρόλο που η Επιτροπή έχει τώρα εξετάσει την αναφορά αριθ. 97/3479 δεν έχουν ακόμη ληφθεί επαρκή μέτρα κατά των βελγικών εργαστηρίων, αντικείμενο της αναφοράς. Θεωρεί η Επιτροπή επαρκή τα ληφθέντα μέτρα;

(1) ΕΕ L 358 της 18.12.1986, σελ. 1.
ΓΡΑΠΤΗ ΕΡΩΤΗΣΗ αρ θ. 1908/98 του Daniel VARELA SUANZES- CARPEGNA προς την Επ τροπή. Ευρωπαiκή Πολιτική Χωροταξίας και Διαρθρωτικά Ταμεία



Επίσημη Εφημερίδα αριθ. C 050 της 22/02/1999 σ. 0112



ΓΡΑΠΤΗ ΕΡΩΤΗΣΗ E-1908/98 υποβολή: Daniel Varela Suanzes-Carpegna (PPE) προς την Επιτροπή (16 Ιουνίου 1998) Θέμα: Ευρωπαïκή Πολιτική Χωροταξίας και Διαρθρωτικά Ταμεία Θα μπορούσε η Επιτροπή να μας ενημερώσει για όλα τα προγράμματα στον τομέα της χωροταξίας που συγχρηματοδοτούνται από την Επιτροπή στο πλαίσιο των κοινοτικών πρωτοβουλιών μέχρι σήμερα, καθώς και για εκείνα που θα χρηματοδοτηθούν μέχρι το τέλος της περιόδου προγραμματισμού, επισημαίνοντας τις περιοχές στις οποίες θα πραγματοποιηθούν, το συνολικό κόστος εκτέλεσης και το ποσοστό κοινοτικής συγχρηματοδότησης; Κοινή απάντηση του κ. Wulf-Mathies εξ ονόματος της Επιτροπής στις γραπτές ερωτήσεις E-1907/98 και E-1908/98 (24 Ιουλίου 1998) ΛΛόγω του εύρους της απάντησης, στην οποία περιλαμβάνονται πολλοί πίνακες, η Επιτροπή την διαβιβάζει απευθείας στα Αξιότιμα Μέλη του Κοινοβουλίου και στη Γενική Γραμματεία του Κοινοβουλίου.
ΓΡΑΠΤΗ ΕΡΩΤΗΣΗ E-1728/98

υποβολή: Joaquín Sisó Cruellas (PPE) προς την Επιτροπή

(5 Ιουνίου 1998)

Θέμα: Από κοινού χρήση των ιδιωτικών αυτοκινήτων

Όπως γνωρίζει η Επιτροπή, το σύστημα της από κοινού χρήσης των ιδιωτικών αυτοκινήτων είναι μία εναλλακτική λύση για τον περιορισμό του αριθμού των οχημάτων που κυκλοφορούν στις πόλεις, για την εξοικονόμηση πόρων και για την προστασία του περιβάλλοντος, ενώ ταυτόχρονα είναι αναπαυτικό.

Οι συνεταιρισμοί που διαχειρίζονται τα αυτοκίνητα πολλαπλής ιδιοκτησίας αριθμούν ήδη 37.000 μέλη στην Ευρώπη και διαθέτουν 1.800 αυτοκίνητα σε 800 χώρους στάθμευσης 300 πόλεων της Γερμανίας, της Ελβετίας, της Αυστρίας και της Ολλανδίας, ενώ ο αριθμός των εταίρων αυξάνεται συνεχώς.

Θα μπορούσε η Επιτροπή να αναφέρει εάν υπάρχει κάποια πρωτοβουλία στους κόλπους της Ευρωπαϊκής Ένωσης για την προώθηση της από κοινού χρήσης των αυτοκινήτων;

Εαν ναι, ποιά είναι τα αποτελέσματα της εφαρμογής της; Εάν όχι, σκέπτεται η Επιτροπή να υποστηρίξει αυτό το σύστημα μετακίνησης;

Απάντηση του κ. Kinnock εξ ονόματος της Επιτροπής

(17 Ιουλίου 1998)

Η Επιτροπή τάσσεται υπέρ των πρωτοβουλιών με τις οποίες επιδιώκεται ο περιορισμός της ατμοσφαιρικής ρύπανσης και της κυκλοφοριακής συμφόρησης. Η συλλογική χρήση των ιδιωτικών αυτοκινήτων μπορεί να είναι αποτελεσματικό μέσο για την επίτευξη του στόχου αυτού και, τα τελευταία χρόνια, η Επιτροπή έχει στηρίξει την προώθηση της συλλογικής χρήσης των ιδιωτικών αυτοκινήτων στην Κοινότητα μέσω του δικτύου "Πόλεις χωρίς αυτοκίνητα".

Ως απόρροια των εργασιών της επιχειρησιακής μονάδας για τις συνδυασμένες μεταφορές, η Επιτροπή προτίθεται να χρηματοδοτήσει, μέσω των προγραμμάτων έρευνας και τεχνολογικής ανάπτυξης (ΕΤΑ) για τις μεταφορές και για τις εφαρμογές της τηλεματικής στις μεταφορές, ένα έργο με αντικείμενο τη συλλογική χρήση των ιδιωτικών αυτοκινήτων στη Βρέμη. Το έργο αυτό θα έχει διάρκεια δύο ετών και περιλαμβάνει την ανάπτυξη, την επίδειξη και την αξιολόγηση ενός συστήματος ενιαίου κομίστρου για συλλογική χρήση ιδιωτικών αυτοκινήτων και άλλα συγκοινωνιακά μέσα.
ΓΡΑΠΤΗ ΕΡΩΤΗΣΗ E-2262/98

υποβολή: Miguel Arias Cañete (PPE) προς την Επιτροπή

(22 Ιουλίου 1998)

Θέμα: ΕΓΤΠΕ - Τμήμα Εγγυήσεων στην Ελλάδα, 1986-1995

Μπορεί η Επιτροπή να αναφέρει ποιό είναι το συνολικό ποσό που έλαβε η Ελλάδα, κατά τα έτη 1986 έως 1995, από το ΕΓΤΠΕ - Τμήμα Εγγυήσεων,:

- διευκρινίζοντας και την κατανομή κατά κεφάλαια (ποώδεις καλλιέργειες, ζάχαρη, μεταξωτά υφάσματα και μεταξοσκώληκες, άλλοι τομείς ή φυτικά προϊόντα, αμπελοοινικός τομέας, καπνός, γάλα και γαλακτοκομικά προϊόντα, βόειο, πρόβειο, αίγειο και χοιρινό κρέας, αυγά και πουλερικά, λοιπά μέτρα ζωικής παραγωγής, επιστροφές για επεξεργασμένα γεωργικά προϊόντα, επιστροφές για επισιτιστική βοήθεια της ΕΕ, διανομή γεωργικών προϊόντων σε αναξιοπαθούντες, συνοδευτικά μέτρα, μέτρα ανάπτυξης της υπαίθρου εν σχέσει προς τη λειτουργία των αγορών, άλλα μέτρα, εισοδηματικές ενισχύσεις και Ευρωπαϊκό Ταμείο εγγυήσεων Αλιείας);

- και την κατανομή κατά τρόπους (επιστροφές κατά την εξαγωγή, ενισχύσεις για την ανιστάθμιση των τιμών, ενισχύσεις με βάση την έκταση των καλλιεργειών, ενισχύσεις με βάση τον αριθμό των ζώων, επιδοτήσεις προσανατολισμού, ενισχύσεις προς την ιδιωτική αποθήκευση, απόσυρση και συναφείς ενέργειες, αντισταθμιστικά ποσά, συνοδευτικά μέτρα της μεταρρύθμισης της ΚΑΠ, και δαπάνες δημόσιας αποθήκευσης);
ΓΡΑΠΤΗ ΕΡΩΤΗΣΗ E-2256/98

υποβολή: Miguel Arias Cañete (PPE) προς την Επιτροπή

(22 Ιουλίου 1998)

Θέμα: ΕΓΤΠΕ - Τμήμα Εγγυήσεων στη Γαλία,1986-1995

Μπορεί η Επιτροπή να αναφέρει ποιό είναι το συνολικό ποσό που έλαβε η Γαλία,κατά τα έτη 1986 έως 1995, από το ΕΓΤΠΕ - Τμήμα Εγγυήσεων,:

- διευκρινίζοντας και την κατανομή κατά κεφάλαια (ποώδεις καλλιέργειες, ζάχαρη, μεταξωτά υφάσματα και μεταξοσκώληκες, άλλοι τομείς ή φυτικά προϊόντα, αμπελοοινικός τομέας, καπνός, γάλα και γαλακτοκομικά προϊόντα, βόειο, πρόβειο, αίγειο και χοιρινό κρέας, αυγά και πουλερικά, λοιπά μέτρα ζωικής παραγωγής, επιστροφές για επεξεργασμένα γεωργικά προϊόντα, επιστροφές για επισιτιστική βοήθεια της ΕΕ, διανομή γεωργικών προϊόντων σε αναξιοπαθούντες, συνοδευτικά μέτρα, μέτρα ανάπτυξης της υπαίθρου εν σχέσει προς τη λειτουργία των αγορών, άλλα μέτρα, εισοδηματικές ενισχύσεις και Ευρωπαϊκό Ταμείο εγγυήσεων Αλιείας);

- και την κατανομή κατά τρόπους (επιστροφές κατά την εξαγωγή, ενισχύσεις για την ανιστάθμιση των τιμών, ενισχύσεις με βάση την έκταση των καλλιεργειών, ενισχύσεις με βάση τον αριθμό των ζώων, επιδοτήσεις προσανατολισμού, ενισχύσεις προς την ιδιωτική αποθήκευση, απόσυρση και συναφείς ενέργειες, αντισταθμιστικά ποσά, συνοδευτικά μέτρα της μεταρρύθμισης της ΚΑΠ, και δαπάνες δημόσιας αποθήκευσης);
ΓΡΑΠΤΗ ΕΡΩΤΗΣΗ E-1711/98

υποβολή: Antoine-François Bernardini (PSE) προς την Επιτροπή

(29 Μαΐου 1998)

Θέμα: Πρόγραμμα Kaleidoscope

Ανέλαβα να εξετάσω έγγραφη αναφορά της ένωσης "Compagnie Coline" σχετικά με μια αίτηση επιχορήγησης στο πλαίσιο του προγράμματος Kaleidoscope.

Η άρνηση της Επιτροπής βασίζεται στην υπέρβαση της ζητηθείσας επιχορήγησης. Ωστόσο, από την μελέτη του ζητήματος με τους ενδιαφερομένους, προκύπτει ότι η Επιτροπή δεν στηρίζει ορθά την απόφασή της.

Θα μπορούσε, κατά συνέπεια, να μας παράσχει λεπτομερέστερες εξηγήσεις για αυτόν τον φάκελο (Κ98 - Α1/F-431), και να μας δώσει εξηγήσεις όσον αφορά τη διαδικασία επιλογής;

Απάντηση του κ. Oreja εξ ονόματος της Επιτροπής

(18 Ιουνίου 1998)

Η Επιτροπή λυπάται που πρέπει να επιβεβαιώσει στο Αξιότιμο Μέλος του Κοινοβουλίου την απόφασή της σχετικά με το σχέδιο που υποβλήθηκε από την "Compagnie Colline". Το εν λόγω σχέδιο δεν εγκρίθηκε στο στάδιο της επίσημης προεπιλογής από την Επιτροπή και αυτό επειδή το ποσοστό της αίτησης για κοινοτική ενίσχυση βάσει του συνολικού προϋπολογισμού του σχεδίου (που χαρακτηρίζεται στο έντυπο ως κύριο σχέδιο) δεν ήταν σύμφωνο με τις απαιτήσεις που αναγράφονται στην απόφαση αριθ. 719/96 του Κοινοβουλίου και του Συμβουλίου της 29ης Μαρτίου 1996 για τη θέσπιση προγράμματος στήριξης των καλλιτεχνικών και πολιτιστικών δραστηριοτήτων με ευρωπαϊκή διάσταση (Καλειδοσκόπιο)(1) (βλέπε μεταξύ άλλων το σημείο 6 του παραρτήματος της απόφασης).

Η Επιτροπή είναι στη διάθεση του αξιότιμου μέλους του Κοινοβουλίου να δώσει, μετά από αίτησή του, όλες τις εξηγήσεις που επιθυμεί για το φάκελο αυτόν.

Επειδή πρόκειται ειδικότερα για το πώς διεξάγεται η διαδικασία επιλογής στο πλαίσιο του προγράμματος, μπορεί να υπενθυμισθεί ότι η πρόσκληση για την υποβολή υποψηφιοτήτων για τα σχέδια που διεξάγονται το 1998 δημοσιεύθηκε στην Επίσημη Εφημερίδα(2). Ως προθεσμία για την υποβολή των υποψηφιοτήτων καθορίσθηκε την 1η Δεκεμβρίου 1997.

Η διαδικασία επιλογής των υποψηφίων διεξάχθηκε σε δύο στάδια. Η προεπιλογή που πραγματοποιήθηκε από την Επιτροπή αποσκοπούσε στην εξασφάλιση ότι οι υποβληθέντες φάκελοι ανταποκρίνονται στα τυπικά κριτήρια επιλεξιμότητας για το πρόγραμμα (Ευρωπαϊκή διάσταση, Ισοσκελισμένος προϋπολογισμός). Οι διοργανωτές των σχεδίων που απορρίφθηκαν στο στάδιο της προεπιλογής ενημερώθηκαν με επιστολή για τον λόγο απόρριψης του σχεδίου.

Τα προεπιλεγέντα σχέδια υποβλήθηκαν στη συνέχεια σε ομάδα ανεξάρτητων εμπειρογνωμόνων που ήταν επιφορτισμένοι με την γνωμοδότηση σχετικά με την ποιότητα και το πολιτιστικό ενδιαφέρον των σχεδίων. Βάσει τη γνωμοδότησης αυτής της ομάδας εμπειρογνωμόνων η Επιτροπή όρισε τα σχέδια που θα λάβουν ενίσχυση στο πλαίσιο του προγράμματος Καλειδοσκόπιο 1998.

Οι διοργανωτές ενημερώθηκαν με επιστολή για τη συνέχεια που δόθηκε στην αίτησή τους και δημοσιεύθηκε ανακοινωθέν τύπου στις 13 Μαΐου 1998.

(1) ΕΕ L 99 της 20.4.1996.

(2) ΕΕ C 253 της 19.8.1997.
ΓΡΑΠΤΗ ΕΡΩΤΗΣΗ E-1363/98

υποβολή: Graham Watson (ELDR) προς την Επιτροπή

(7 Μαΐου 1998)

Θέμα: Έρευνητική πρωτοβουλία για μηδενικές εκπομπές

Το ίδρυμα ερευνητικής πρωτοβουλίας για μηδενικές εκπομπές (ZERI) αποσκοπεί στην εκπόνηση συλλογικών στρατηγικών και βιομηχανικών πολιτικών με βάση την αρχή της βιώσιμης κοινωνικής και οικονομικής ανάπτυξης.

Σε ποιές ενέργειες προβαίνει η Επιτροπή για να υποστηρίξει την πρωτοβουλία του ZERI για τα σχολεία η οποία συγκεντρώνει σχολεία και κολλέγια σε συνεργασία με τη βιομηχανία;